# โนโบรุ ทาเกชิตะ
โนโบรุ ทาเกชิตะ (26 กุมภาพันธ์ ค.ศ. 1924 – 19 มิถุนายน ค.ศ. 2000) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่นใน ค.ศ. 1987 ถึง 1989

ทาเกชิมะเกิดในจังหวัดชิมาเนะ โดยเข้าศึกษาในมหาวิทยาลัยวาเซดะและถูกเหณฑ์ทหารในช่วงสงครามแปซิฟิก เขาได้รับเลือกเข้าสภานิติบัญญัติแห่งชาติครั้งแรกใน ค.ศ. 1958 และดำรงตำแหน่งหัวหน้าฝ่ายเลขานุการคณะรัฐมนตรีใน ค.ศ. 1971–1972 กับ 1974 และในฐานะรัฐมนตรีว่าการกระทรวงการคลังใน ค.ศ. 1979–1980, 1982–1986 และ 1988 ในช่วงนั้นเขาลงนามข้อตกลงพลาซาใน ค.ศ. 1985 จากนั้นใน ค.ศ. 1987 ทาเกชิตะกลายเป็นหัวหน้าพรรคเสรีประชาธิปไตย (แอลดีพี) และดำรงตำแหน่งนายกรัฐมนตรีต่อจากยาซูฮิโระ นากาโซเนะ เขาสืบทอดอำนาจจากกลุ่มแอลดีพีของคากูเอ ทานากะ และได้รับฉายา "โชกุนเงาคนสุดท้าย" จากการมีอิทธิพลในเบื้องหลังทางการเมือง ทาเกชิตะถูกบังคับให้ลาออกใน ค.ศ. 1989 หลังถูกพัวพันในเรื่องอื้อฉาวการรับสมัคร แต่ยังคงเป็นหัวหน้าพรรคแอลดีพีที่มีขนาดใหญ่ที่สุดจนกระทั่งเสียชีวิตใน ค.ศ. 2000 เขาเป็นนายกรัฐมนตรีคนสุดท้ายในรัชสมัยจักรพรรดิโชวะSanger, David E.  "Takeshita Now Admits World War II Aggression", New York Times. 7 March 1989.

ชีวิตช่วงต้นและการศึกษา
โนโบรุ ทาเกชิตะเกิดในวันที่ 26 กุมภาพันธ์ ค.ศ. 1924 ในบริเวณที่ปัจจุบันคืออุนนัง จังหวัดชิมาเนะ โดยเป็นบุตรคนเดียวของยูโซ ทาเกชิตะ คนต้มสาเก กับยูอิโกะ ภรรยาคนแรก ครอบครัวของเขาเป็นผู้ต้มสาเกมาหลายชั่วรุ่น และทาเกชิตะเป็นหัวหน้าตระกูลผู้ต้มสาเกทาเกชิตะคนที่ 20 ทั้งพ่อยูโซ กับปู่กิโซเป็นคนมีชื่อเสียงโด่งดังในภูมิภาคนี้ และทาเกชิตะเดินตามรอยเท้าของพวกเขาและตัดสินใจเป็นนักการเมืองเมื่อเขาอยู่ชั้นมัธยมศึกษาตอนต้น

ทาเกชิตะเข้าเรียนที่มหาวิทยาลัยวาเซดะ โตเกียว"Noboru Takeshita" The Telegraph (London). 20 June 2000.

เขาแต่งงานกับมาซาเอะ ทาเกอูจิก่อนเข้าเกณฑ์ทหารในกองทัพจักรวรรดิญี่ปุ่นเพื่อทำหน้าที่เป็นผู้ฝึกสอนในช่วงสงครามโลกครั้งที่สอง ภรรยาของเขาฆ่าตัวตายขณะที่เขาอยู่ในช่วงสงคราม ซึ่ง Jacob Schlesinger นักเขียนคนหนึ่งโต้แย้งว่า สิ่งนี้ทำให้ทาเกชิตะหมกมุ่นอยู่กับความสงบของตนเอง และสงวนตัวมากในการแสดงความโกรธต่อผู้อื่น

หลังสงคราม เขาแต่งงานกับนาโอโกะ เอ็นโด ญาติห่าง ๆ ที่ทำงานเป็นครูสอนภาษาอังกฤษและเคยเป็นผู้จัดการทีมยูโดในโรงเรียนมัธยมศึกษาตอนปลาย ก่อนจะเข้าสู่วงการเมืองใน ค.ศ. 1951

อาชีพทางการเมือง

ชีวิตช่วงหลังและเสียชีวิต
แม้ว่าทาเกชิตะถูกกล่าวหาในด้านการซื้อขายหลักทรัพย์โดยบุคคลภายในและการทุจริต เขาไม่เคยถูกดำเนินคดีและสามารถรักษาที่นั่งในสภาได้จนกระทั่งไม่นานก่อนเสียชีวิต เขาเป็นผู้มีบทบาทสำคัญในเบื้องหลังของพรรคแอลดีพี และเป็นที่ปรึกษาให้กับนายกรัฐมนตรีในอนาคตอย่างโซซูเกะ อูโนะ โทชิกิ ไคฟุ และเคโซ โอบูจิ สึโตมุ ฮาตะและอิจิโร โอซาวะลาออกจากฝ่ายของทาเกชิตะเพื่อจัดตั้งพรรคฟื้นฟูญี่ปุ่น เคโซ โอบูจิได้รับมรดกจากสิ่งที่หลงเหลือในฝ่ายนั้น สนับสนุนการเลือกตั้งให้รีวตาโร ฮาชิโมโตะเป็นนายกรัฐมนตรี และตนเองเป็นนายกรัฐมนตรีใน ค.ศ. 1999 ถึง 2000 เขาเสียชีวิตจากโรคหลอดเลือดสมองในช่วงต้น ค.ศ. 2000 และฮาชิโมโตะเข้าควบคุมฝ่ายนั้นต่อMatthew Carlson, in 

หลังอยู่ในโรงพยาบาลเป็นเวลามากกว่าหนึ่งปี ทาเกชิตะเสียชีวิตจากภาวะหายใจล้มเหลวในเดือนมิถุนายน ค.ศ. 2000 ซึ่งในช่วงเวลาดังกล่าว เขาถูกกล่าวหาว่าเป็น "ผู้วางแผน" จัดตั้งรัฐบาลผสมระหว่างพรรคแอลดีพีกับนิวโคเมโต และจัดให้มีการเลือกตั้งนายกรัฐมนตรี โยชิโร โมริ จากเตียงผู้ป่วยในโรงพยาบาล เขาวางแผนเกษียณตนเองจากสภาในการเลือกตั้งทั่วไป ค.ศ. 2000 ที่เกิดขึ้นหลายวันหลังจากที่เขาเสียชีวิต The Economist กล่าวถึงการเสียชีวิตของเขาว่าเป็นการสิ้นสุดยุคสมัยที่ "เต็มไปด้วยความฉลาดและความฉ้อฉลที่ผสมผสานกันอย่างน่าเวียนหัว" ในแวดวงการเมืองญี่ปุ่น

ชีวิตส่วนตัว
ทาเกชิตะแต่งงานสองครั้ง และมีลูกสาว 3 คน (ริกิโด ลูกชายคนเดียว เสียชีวิตหลังเกิดเพียงเดือนเดียวใน ค.ศ. 1954) กับหลานหลายคน รวมถึงนักร้อง ไดโงะ (เดิมรู้จักในชื่อ Daigo☆Stardust)Musician Daigo an Y85 million man for a day และศิลปินมังงะ เอกิ เอกิ:ja:影木栄貴

วาตารุ (1946-2021) น้องชายต่างมารดา เป็นนักข่าวในช่อง NHK ที่เริ่มทำงานเป็นผู้ช่วยให้กับโนโบรุใน ค.ศ. 1985 วาตารุเข้าเล่นการเมืองใน ค.ศ. 2000 และดำรงตำแหน่งหัวหน้าฝ่ายทาเกชิตะเก่า (ปัจจุบันรู้จักกันในชื่อ เฮเซเค็นกีวไก) ใน ค.ศ. 2018 จนกระทั่งเสียชีวิตในเดือนกันยายน ค.ศ. 2021 ทาเกชิตะยังมีน้องชาย/สาวต่างมารดาอีก 2 คน คือ ซาบูโร (เกิด ค.ศ. 1948) และซากาเอะ